Sweet Fanta Diallo
Ndani ya wimbo, Alpha alikuwa anasumbuliwa na matatizo ya kisaikolojia na kulazwa katika moja ya hospitali huko nchini Ivory Coast. Alipata tiba na kupona kwa asilimia mia moja. Siku moja alifikiria kurudi pale hospitalini kwa minajili ya kutoa shukrani kwa nesi mrembo sana aliyemsimamia hadi kupona aliyetambulika kwa jina la  Fanta Diallo. Matokeo yake ya kwenda kutoa shukrani kwa nesi huyo yaliishia butwaani baada ya kuambiwa ya kwamba hakuna nesi mwenye jina hilo katika hospitali ile. Imani yake iliendelea kumwambia ya kwamba yule alikuwa malaika na si mwanadamu kabisa.